Kommissionens beslutning
af 12. februar 2001
om femte ændring af beslutning 95/473/EF om fastsættelse af listen over godkendte akvakulturbrug i Frankrig
(meddelt under nummer K(2001) 352)
(EØS-relevant tekst)
(2001/159/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter(1), senest ændret ved direktiv 98/45/EF(2), særlig artikel 6, og
ud fra følgende betragtninger:
(1) Medlemsstaterne kan udvirke, at akvakulturbrug beliggende i zoner, der ikke er godkendt med hensyn til infektiøs hæmatopoietisk nekrose (IHN) og/eller egtvedsyge (VHS), får status som godkendte brug, der er fri for visse fiskesygdomme.
(2) Listen over akvakulturbrug i Frankrig, der er godkendt med hensyn til VHS og IHN, blev fastsat ved Kommissionens beslutning 95/473/EF(3), senest ændret ved beslutning 2000/172/EF(4).
(3) Kun de akvakulturbrug, der opfylder kravene i artikel 6 i direktiv 91/67/EØF, kan godkendes.
(4) De franske myndigheder har anmeldt et udbrud af IHN i det godkendte akvakulturbrug "Pisciculture de Sangheen, F-62102 Calais (Pas-de-Calais)" i regionen "Artois-Picardie".
(5) Dette akvakulturbrug opfylder således ikke længere kravene i artikel 6 i direktiv 91/67/EØF med hensyn til IHN.
(6) Det nævnte akvakulturbrug skal slettes af listen over akvakulturbrug, der er godkendt i henseende til IHN, som fastsat i nr. 2 "Artois-Picardie", tredje led, i bilaget til beslutning 95/473/EF.
(7) Akvakulturbruget vil fortsat være godkendt med hensyn til VHS.
(8) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
Bilaget til beslutning 95/473/EF erstattes af teksten i bilaget til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 12. februar 2001.